OpenLLM-France/wikimedia huggingface dataset:
# Rouantelezh Toledo

Rouantelezh Toledo zo ur rouantelezh kristen a voe savet gant Alfonso VI León ha Kastilha, diwar aloubiñ taifa Toledo, un darvoud a bouez en istor ar Reconquista. Petra bennak ma voe kemeret kêr Toledo en 1085, ma c'hallas rouantelezh Kastilha kreñvaat he c'hrog war an douaroù entre an Duero hag an Tajo, e chomas pell an douaroù kreisteisoc'h tachennoù brezelioù dizehan ha ne echujont nemet 127 vloaz goude, pa c'hounezas an arme gristen Emgann Las Navas de Tolosa e 1212.
Ne voe ket dizalc'h Rouantelezh kristen Toledo avat, pa voe ur rann eus Rouantelezh Kastilha.

## Daveoù ha notennoù

* ↑ http://www.oupe.es/recursos/uploads/bch/bch_hist_espana/contenidos_autonomicos/hist_2_b_cast_mancha_02.pdf
* ↑ http://rua.ua.es/dspace/bitstream/10045/7136/1/HM_03_03.pdf
# Pazuengos

Pazuengos zo ur gumun e kumuniezh emren La Rioja e Spagn.
# Paymogo

Paymogo zo ur gumun e proviñs Huelva en Andalouzia.
# Payré-sur-Vendée

Payré-sur-Vendée a oa ur gumun e departamant Vande, e Bro-C'hall.

## Douaroniezh

* War lez ar Vendée emañ Payré.

## Armerzh

* Fornioù raz.
* Kenderc’het e veze raz en XIXvet kantved.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Foussay hag e Bann Fontenay-le-Comte. Lakaet e voe kumun Foussais en Arondisamant Fontenay-le-Comte bet krouet e 1800 hag e Kanton Saint-Hilaire-des-Loges pa voe diskaret Kanton Foussais e 1801.

### XX$^{vet}$ kantved
##### Brezel-bed kentañ

* Mervel a reas ugent gwaz eus ar gumun, da lavaret eo 4,60% eus ar boblañs e 1911, abalamour d'ar brezel hervez monumant ar re varv.

### Kendeuziñ

* E 1968 e voe kendeuzet kumunioù Foussais ha Payré-sur-Vendée d'ober ur gumun nevez, Foussais-Payré$^,$.

## Monumantoù ha traoù heverk

* Monumant ar re varv, luc’hskeudennoù.

## Pennadoù kar

* Foussais,
* Foussais-Payré.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
# Pays de Bray

Ar Pays de Bray zo ur rannvro naturel eus Bro-C'hall, rannet etre Normandi ha Pikardi, etre an departamantoù Seine-Maritime ha Oise, etre kêrioù Neufchâtel-en-Bray ha Beauvais. Ar rann eus Normandi a vez graet Bray normand anezhi, ar rann eus Pikardi a vez lavaret Bray picard anezhi.

## Kumunioù ar Pays de Bray

* Ar Pays de Bray norman zo 120 kumun anezhañ, eus 7 kanton (Argueil, Bellencombre, Forges-les-Eaux, Gournay-en-Bray, Londinières, Neufchâtel-en-Bray ha Saint-Saëns).
* Ar Pays de Bray pikard zo ennañ meur a ganton er c'hornôg da gêr Beauvais.

## Stêrioù

Meur a stêr a eien er vro, evel an Epte hag an Andelle, adstêrioù d'ar Seine, hag ar Béthune, ar Varenne hag an Eaulne, adstêrioù d'an Arques, a en em daol e Mor Breizh. An Avelon, a en em daol en Thérain e Beauvais (Oise), a eien er Pays de Bray ivez.
Stivelloù tomm zo ivez e Forges-les-Eaux.

## Lennegezh

Skrivagner meur ar c'hornad eo Philéas Lebesgue (1869-1958), ganet ha marvet e La Neuville-Vault (Oise). En e varzhonegoù en deus kanet kaerderioù ar pays de Bray pikard, hag e darn eus e romantoù, eha dreist -holl :
* Destin, journal d'une femme,
* Les Charbons du foyer, Paris, Ed. de La Phalange, 1909, 315 p.
* Le Sang de l'Autre, 1901, hag Ed. du Trotteur ailé, 2010, 232 p.
* Terre picarde, Grandvilliers, Ed. du Bonhomme picard, 1950. hag Ed. du Trotteur ailé, 2008, 95 p.
Meneg eus ar Pays de Bray picard zo ivez e levrioù François Beauvy :
* La Collégienne, romant, Amiens, Eklitra, 1982, 70 p.
* Le Paysage dans l'oeuvre poétique de Philléas Lebesgue, arnodskrid, La Neuville-Vault, Sté des Amis de Ph. Lebesgue, 1995, 150 p.
* Philéas Lebesgue et ses correspondants en France et dans le monde de 1890 à 1958, Thèse de doctorat, Beauvais, Awen, 2004, 674 p.
# Pays de Caux

Ar Pays de Caux (da zistagañ [pɛi də ko]) zo anv gallek ur c'hornad eus reter Normandi, a-hed an aod, en hanternoz an departamant Seine-Maritime, hag en hanternoz da aber ar stêr Seine, dre vras etre Dieppe, en hanternoz, ha Le Havre, er c'hreisteiz. Er reter d'ar Pays de Caux emañ ar Pays de Bray.

## Gerdarzh

Dont a ra an anv eus hini ar bobl kelt Caleti, pe Kaleted.

## Lec'hanvadurezh

Kavout a reer an anv Caux el lec'hioù-mañ:
* Saint-Valéry-en-Caux
* Caudebec-en-Caux
* Bretteville-du-Grand-Caux

## Banniel

Ur banniel, anvet Kaldbrog, zo bet krouet e Genver 2015 gant Franck Lemarchand

## Liammoù diavaez

* Le Courrier Cauchois, kelaouenn ar Pays de Caux (fr)

## Notennoù

* ↑ https://scontent-cdg2-1.xx.fbcdn.net/hphotos-xpf1/v/t1.0-9/11350651_1576330159298476_3526220110286719097_n.jpg?oh=1a2a7204054a8390077e0f0e46f179ba&oe=5672638D
# Paz Vega

María Paz Campos Trigo, ganet d'an 2 a viz Genver 1976, zo un aktourez spagnol. Brudet eo dre he anv micherel Paz Vega.

## Buhez

Ganet eo Paz Vega e Sevilla, e Bro-Spagn, e 1976. Ar vamm a oa maouez en ti hag an tad Torero. C'hoar yaouankañ Vega zo bet dañserez flamenco. Vega he deus embannet e oa he familh unan "hengounel" ha katolik. He anv labour a zo deuet a-ziwar hini he mamm-gozh. Vega he devoa choazet dont da vezañ aktourez goude bezañ bet bamet gant ur pezh-c'hoari gant Federico García Lorca, La casa de Bernarda Alba, pa oa-hi 16 vloaz.
# Paz

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Paz zo un anv-badez spagnolek, anv-tiegezh hag anv-lec'h.

## Gerdarzh

Diwar paz, "peoc'h" e spagnoleg.

## Anv-badez

* Paz Lenchantin (ganet e 1973), gitarourez arc'hantinat,
* Paz Vega (ganet e 1976), aktourez spagnol,
* Paz de la Huerta (ganet e 1984), aktourez stadunanat.

## Anv-tiegezh

* Agustín Fernández Paz, skrivagner galizek,
* Bárbara Paz, aktourez vrazilian,
* Octavio Paz (1914-1998), barzh mec'hikan
* Ana Miranda Paz (ganet e 1971), broadelourez ha politikourez galizat (Bloque Nacionalista Galego).

## Lec'hanvioù

* Paz (Mafra), e Portugal,
* La Paz, kêr-benn Bolivia,
* La Paz de Oriente, e Nicaragua.
* Río Paz, en El Salvador hag e Guatemala

## Gwelout ivez

* La Paz, anv-lec'h
* ar Peoc'h, anv-tiegezh brezhonek
* Peace, anv-tiegezh saoznek
# Pazo de Meirás

Ar Pazo de Meirás zo ur maner e kumun Sada, e Galiza.
Savet e voe en XIX$^{vet}$ kantved. Eno e voe ar skrivagnerez Emilia Pardo Bazán (1851-1921) o vevañ. E-pad Brezel Diabarzh Spagn e voe divizet gant pennoù bras eus proviñs A Coruña profañ an ti da familh Francisco Franco, evito da dremen o vakañsoù ennañ. Bremañ c'hoazh eo perc'hennet gant diskennidi eus ar familh.
Er bloavezhioù diwezhañ e klever muioc'h-mui a dud o c'houlenn a reer e vefe "rentet ar maner da bobl Galiza". War atiz gouarnamant emren Galiza eo gwarezet ar maner, abaoe miz Kerzu 2008, dre ma'z eo ur Bien de Interés Cultural, abalamour d'e interest a-fet an istor hag ar sevenadur. Kement-se a dalvez e rank bezañ digoret d'ar weladennerien 4 devezh bep miz. Klasket o deus ar berc'henned stourm ouzh ar redi-se. E 2010 e oa bet kadarnaet diviz gouarnamant Galiza gant ul lez-varn. D'ar 25 a viz Meurzh 2011 e oa bet digoret dorioù ar maner d'ar weladennerien evit ar wech kentañ.

## Notennoù

* ↑ (es) Decenas de vecinos acuden al Pazo de Meirás para pedir su devolución al pueblo gallego elmundo.es 18/112007
a vo kavet e Wikimedia Commons.
# Payns

Payns :
| Chapel ar Gomandiri. ||
| Melestradurezh ||
| Stad | Frañs |
| Rannvro | Grand Est |
| Departamant | Aube |
| Arondisamant | Troyes |
| Kanton | Saint-Lié |
| Kod kumun | 10282 |
| Kod post | 10600 |
| Maer Amzer gefridi | Michel Sainton 2014-2020 |
| Etrekumuniezh | Communauté de communes Sine Melda Coteaux |
| Lec'hienn web | Payns.fr |
| Poblañsouriezh ||
| Poblañs | 1 375 ann. (2020) |
| Stankter | 81 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 89 m — brasañ 138 m |
| Gorread | 16,97 km² |
| kemmañ |
Payns (distaget [pɛ̃] e galleg) zo ur gumun c'hall, en departamant Aube, e reter Bro-C'hall.

## Tud brudet

* Hugues de Payns, kentañ mestr Urzh an Templ.

## Notennoù

* ↑ Roadennoù ofisiel e lec'hienn an EBSSA

## Liammoù diavaez

* Lec'hienn ofisiel Payns
# Roll barzhed

* Alan Botrel
* Jean-Luc Dey
* Anjela Duval
* Pêr Even
* Ronan Huon
* Maoris Ar C'hollo
* Jakez-Erwan Mouton
* Youenn Olier
* Bernez Tangi
* Lan Tangi
* Dan Ar Wern
# Roll berradurioù ar yezhadur brezhoneg

* ag. anv-gwan
* ak. anv-kadarn
* adv. adverb
* ar. araogenn
* b. benel
* blot. blotaat
* darn. darnel
* da sk. da skouer
* dre ast. dre astenn-ster
* dre skeud. dre skeudenn-lavar
* em. emober
* ES. enepster
* estl. estlammmiñ, -ammadenn
* f. furm
* g. gourel
* gm. ger-mell
* gw. gwelout
* h anv hollek
* HS. heñvelster
* kad. kadarnaat
* kemm. kemmadur
* kenem. kenemober
* krl. krennlavar
* ls. liester pe anv lies
* niv. niver
* peg. pegementiñ
* pennlav. pennlavarenn
* perc'h. perc'hennañ
* prl. peurliesañ
* rag. raganv
* rg. rakger
* rn. rannig
* s.o. sell(et) ouzh
* stl. stagell
* str. stroll
* trl. tro-lavar
* ub. unan bennak
* udb. un dra bennak
* v. verb
# Roll berradurioù e tachennoù politikel, armerzhel ha kevredigezhel

| (br) | Anv en e hed | (fr) | (en) |
| ABK | Aozadur Bedel ar C'henwerzh | OMC | WTO |
| ABU | Aozadur ar Broadoù Unanet | ONU | UNO |
| ANG | Aozadur nann-gouarnamantel | ONG | NGO |
| B8 | Bodad an 8 | G8 | G8 |
| KAE | Kumuniezh Armerzhel Europa | CEE | EEC |
| KEE | Kumuniezh Ekonomikel Europa | CEE | EEC |
| KSD | Kenglad ar Stadoù Dizalc'h | CEI | ISC |
| KSD | Kuzul an Norzh | KN | ISC |
| MDM | Merk Diorren Mab-den | IDH | HDI |
| PBG | Produadur Broadel Gros | PNB | GNP |
| PDG | Produadur Diabarzh Gros | PIB | GIP |
| PDK | Produadur Diabarzh Kriz | PIB | GIP |
| POBOL | Politikerezh boutin war al Labour-douar | PAC | CAP |
| RDA | Republik Demokratel Alamagn | RDA | GDR |
| RFA | Republik Federal Alamagn | RFA | GFR |
| SME | Sistem moneiz Europa | SME | ECS |
| SWS | Stadoù war saniñ | PMA | LAC |
| SWZ | Stadoù war ziorren | PVD | DC |
| SNG | Stadoù nevez greantelet | NPI | NIC |
| UE | Unaniezh Europa | UE | EU |
| SUA | Stadoù-Unanet Amerika | EUA | USA |
| TFA | Takad frankeskemm Amerika an Norzh | ALENA | NAFTA |
| URSS | Unaniezh ar Republikoù Sokialour Soviedel | URSS | USSR |
# Roll ar varzhed vrezhonek

Dre ma'z eo un doare-lennegezh berr eo ar varzhoniezh ez eus bet kalz skrivagnerien vrezhonek o pleustriñ warni.

## XIII$^{vet}$ kantved

* Ivonet Omnes

## XVII$^{vet}$ kantved

* Mikael an Nobletz
* Juluan Maner

## XIX$^{vet}$ kantved

* Per Nouri
* Yann-Gwilhoù Herri
* Yann-Bêr-Vari ar Skourr
* Yann Gonan
* Aogust Brizeug
* Prosper Proux
* Joakim Gwilhom
* Narsis Kelien

## XX$^{vet}$ kantved

* Pêr Pronost
* Efflam Koed Skaù (Jean-Marie François)
* Fañch Abgrall
* Filomena Kadored
* Yann-Ber Kalloc'h
* Reun ar Mougn
* Guillam er Borgn
* Frañsez Jaffrennou (Taldir)
* Ronan a Germene (Joseph Duchauchix)
* Youenn Drezen
* Anjela Duval
* Maodez Glanndour
* Glenmor (Emil ar Skañv)
* Youenn Gwernig
* Per-Jakez Helias (Pierre Hélias)
* Roparz Hemon (Louis-Paul Némo ; dindan anv Gawain ivez)
* Loeiz Herrieu
* Yann-Eozen Jarl
* Frañsez Kervella (dindan anv Divi-Kenan Kongar)
* Kerverzhioù (Gwilherm Bertou)
* Benead (Madalen Saint Gal de Pons)
* Sten Kidna
* Andreo Koulouarn
* Zavier Langleiz
* Mab an Dig (Gabriel Elies)
* Roperzh er Mason
* Youenn Olier
* Iffig Pichon
* Paotr Treoure

## XXI$^{vet}$ kantved

* Denez Abernot
* Gweltaz Adeux
* Pêr ar Bihan
* Alan Botrel
* Yann-Erwan Broudig
* Guy Étienne (Abanna)
* Reun ar C'halan (René Galland)
* Jef Gedez
* Ronan Huon
* Tugdual Kalvez
* Koulizh Kedez
* Paol Keineg
* Yann-Ber Piriou
* Annaig Renault
* Fant Rozeg (dindan an anv Meaven)
* Naig Rozmor
* Bernez Tangi
* Lan Tangi
# Roue Waroch

Ar Roue Waroch a zo ur gejadenn sonerion a vez dalc'het bep blez e Pleskob e miz C'hwevrer abaoe 1996. Aozet e vez gant Petra Neue.

## Anv

Waroch zo ur stumm skrivet kozh eus anv ar roue Gwereg, pe Gwereg Iañ, roue Bro-Ereg, a zo miret ivez e galleg (a ra ivez gant ar stumm fazius Waroc'h) .

## Liamm diavaez

* Ar fest hag ar c'hevredad Petra Neue
# Roue Uhel Iwerzhon

Roue Uhel Iwerzhon (Iwerzhoneg: Ardrí na hÉireann ) a oa un titl roueel en Iwerzhon Ouezelek dalc'het gant roue ar rouaned, hag a rene war Iwerzhon a-bezh. Roet e voe da rouaned istorel kement ha da dudennoù gwengelel pe hanter-wengelel eus ar grennamzer uhel.
Ul lignez didorr a Rouaned Veur a gaver e lennegezh krennamzerel Iwerzhon, hag a rene adal Run Tara war un urzhaz a rouaned izeloc'h. Istorourion a lavar e oa bet krouet an aozadur-se en VIII$^{vet}$ kantved gant meur a diegezh galloudus. John T. Koch a zisklerias: "Daoust ma vije aotreet Roue Uhel Iwerzhon (pe Roue Tara) da ren war ar rouaned arall eus Iwerzhon hervez al lezenn, ne c'halle ket mestroniañ an enezenn a-bezh a-raok an IXvet kantved e gwirionez".
Ar soñj ag ur roueelezh vroadel a greskas e-pad oadvezh ar Vikinged. Galloud ar Roue Uhel a c'halle mont ha dont, hogen biskoazh n'o devoa a-walc'h a c'halloud evit ren war ar vro a-bezh. Ur roll merour en devoa kentoc'h evit derc'hel ar peoc'h etre ar rouaned arall dindanañ.

## Daveoù

* ↑ Koch, John (2006). Celtic Culture: A Historical Encyclopedia. ABC-CLIO. 1663–1664 p.
# Roue al Lazh

Roue al Lazh zo ur romant brezhonek, skrivet gant Erwan ar Moal hag embannet gant Mouladurioù Hor Yezh e 1996. 154 pajennad en holl zo etre an teir rann, pe tri fennad, anezhañ.

## Istor

En notenn d'al lennerien (pajenn 7, hogen hep niverenn warni) e lenner e oa bet embannet al lodenn gentañ e Kroaz ar Vretoned (n'eo ket skrivet pegoulz). Pa baouezas Vallée gant ar sizhunieg ne voe ket embannet ar peurrest.
Diwezhatoc'h, hervez an notenn bepred, e voe embannet an div lodenn all, gant an titl Roue al Lazh, e Feiz ha Breiz, renet gant Perrot, hogen kemmet e voe brezhoneg an oberour, re dregeriek moarvat d'ar rener.
E 1996 e vije bet adwelet ar brezhoneg hag adtregeriekaet.
Un dra zo ha ne lenner ket en notenn: skrid al lodenn gentañ a gaver ivez en dibenn embannadur Pipi Gonto, gant Buhez Breiz e 1925, pajenn 166, hag anvet Kloareg Kersaozon.

### Keñveriañ

Pa geñverier ar pajennoù kentañ e weler
* pajenn 166/1925: Ar 27 a viz meurz, ar blâvez ... an tornod ... pep-hini ... e c'hir ... Gwasoc'h ... stourm ouz ... Ouz hennez ne c'honeer...
* pajenn 9/1996: D'ar 27 a viz Meurzh, er bloavezh ... an tornaod ... pep hini ... e c'her ... Gwashoc'h ... stourm ouzh ... Ouzh hennezh ne c'honezer nep gwech...
# Roued

Ur roued zo ur benveg pesketa pe chaseal a ro an tu da dapout preizhoù, pesked dreist-holl.
Graet e vez gant un seurt gwiadenn a zo mailhoù, da lavaret eo toulloù etre kordennigoù kroaziet. An toull-se a vez graet al lagad pe ar mell anezhañ ivez. Pa implijer ur roued evit trapañ loened (pesked, laboused, kresteneged, amprevaned hag all...) e vez astennet ar ster da bep trap difetis ma lakaer tud da gouezhañ ennañ (sell ouzh al lavarenn "kouezhañ e rouedoù un den bennak". Ur roued a implijer ivez e sportoù paliked evel an tennis, ar badminton, ar ping-pong pe sportoù bolotenn evel ar volley-ball pe ar water polo. Staliet e vez e-kreiz an dachenn c'hoari da zispartiañ tu c'hoari pep hini (pe pep skipailh). Ar bolotenn pe ar vell a ranker kas eus an eil tu d'egile dreist d'ar roued.

## Gwelet ivez

* rouedad
* Kenrouedad
* bazh-roued
* roued-stlej
# Rouedad Aodoù an Hanternoz

Rouedad Aodoù-an-Hanternoz a oa ur rouedad 19 hent-houarn e departamant Aodoù-an-Hanternoz e Breizh, dezho 452 km en holl. Brudet e oa ar pontoù savet gant an ijinour Louis Harel de la Noë.
# Roue ar Romaned

Roue ar Romaned, pe Rex romanorum e latin, a oa un titl roet d'an Impalaer santel roman german, adal ar Grennamzer, pa ne oa ket bet kurunennet c'hoazh gant ar pab.
Dont a ra eus Henri II, a voe dilennet da roue Germania e Mezheven 1002 e Mainz, hag a voe kurunennet evel Roue ar Romaned en Aachen e Gwengolo 1002, ha kurunennet evel impalaer e C'hwevrer 1014 e Roma gant ar pab Benead VIII .

## Levrlennadur

* Helmut Beumann: Rex Romanorum. In: Lexikon des Mittelalters. Bd. 7, Sp. 777f.
* Hans K. Schulze: Grundstrukturen der Verfassung im Mittelalter. Bd. 4 (Das Königtum). Kohlhammer, Stuttgart u. a. 2011.
# Roue Marc'h

Ar roue Marc'h (Margh e kerneveureg, Marcus (Cunomorus) e latin),
* zo unan eus penntudennoù mojenn Tristan hag Izold e Kernev-Veur,
* ur roue mojennel eus Breizh, meneget e kontadennoù brezhonek,
* marteze ar memes den evel ar roue Konomor meneget e mojenn ar sent Treveur ha Trifina.
Gallout a rafe anv ar roue kerneveurat dont eus hini ur roue brezelour a orin brezhon-roman, Marcus e anv, mesket gant mojennoù koshoc'h diwar-benn kezeg.
# Roue ar Franked

Ar Franked a oa renet gant duged, pe penngadourien, ha rouaned bihan (reguli e latin). Ar Salianed, pe Merovinged, a aloubas an darn vrasañ eus Galia roman, hag ivez al lodenn eus Galia a oa bet kemeret gant ar Vizigoted er bloaz 507. Mibien Hlodwig a aloubas douaroù ar Vurgonded hag an Alemanned. Mistri e voent war Provañs, Bavaria, ha Thuringia. War-lerc'h tiegezh Merove e teuas hini Karl-Veur, en VIIIvet kantved.

## Gwelet ivez

* Roll ar rouaned c'hall
# Rockfield

Rockfield zo un anv-lec'h saoznek:

## Kembre

* Rockfield, kêriadenn anvet ivez Llanoronwy, e Gwent

## Bro-Skos

* Rockfield, anv saoznek Creag Tarail Bhig

## Stadoù-Unanet

* Rockfield en Indiana
* Rockfield e Kentucky

## Pennadoù kar

* rock
* field
# Rockfield (Sir Fynwy)

Rockfield (Llanoronwy a-wechoù e kembraeg) zo ur gêriadenn hag ur barrez e Sir Fynwy, e gevred Kembre. Emañ e biz ar gontelezh, er gwalarn da gêr Drefynwy.
Redek a ra an Afon Mynwy hebioù ar gêriadenn. Gouestlet eo an iliz-parrez da santez Cenedlon, a vije bet merc'h d'ar roue Brychan. Ur feunteun sakr zo e-kichen an iliz.
En implij emañ an anv saoznek Rockfield abaoe meur a gantved. Dont a rafe eus un anv gallek Rocheville. Pa voe staliet panelloù gant an anv kembraek Llanoronwy e voe tud eus ar vro o sevel a-enep ar stumm-se a zeufe eus un anv sant Goronwy hag a vije bet en implij gwechall a-raok donedigezh an Normaned da Gembre. Tennet e voe an anv kembraek, a-benn ar fin, e 2011, goude klemmoù gant tud eus ar gêriadenn.

## Notennoù

* ↑ "Rockfield and Cross Ash signs have Welsh names removed", BBC News, 1 June 2011
# Rockville

Rockville zo anv meur a gêr e SUA:
* Rockville (Alabama)
* Rockville (Kalifornia)
* Rockville (Connecticut)
* Rockville (Indiana)
* Rockville (Maryland)
* Rockville (Utah)

## Pennadoù kar

* Rochville
* Rocheville
# Rock Springs (Wyoming)

Rock Springs zo ur gêr lec'hiet e mervent stad Wyoming e Stadoù-Unanet Amerika. Bez' e oa 23 036 a annezidi e 2010. Krouet eo bet anv Rock Springs en ur mod ofisiel e 1888.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Rockford

Rockford zo un anv-lec'h saoznek hag a gaver e meur a vro.

## Bro-Saoz

* Rockford (Hampshire), e New Forest e Hampshire

## Stadoù-Unanet

* Rockford (Alabama)
* Rockford (Illinois)
* Rockford, Wells County, Indiana
* Rockford, Jackson County, Indiana
* Rockford (Iowa)
* Rockford (Michigan)
* Rockford (Minnesota)
* Rockford (North Carolina)
* Rockford (Ohio)
* Rockford (Tennessee)
# Rockville (Maryland)

Rockville zo ur gêr lec'hiet e kreiz stad Maryland e Stadoù-Unanet Amerika. Bez' e oa 62 476 a annezidi e 2010. Krouet eo bet anv Rockville en ur mod ofisiel e 1803.

## Kêrioù gevellet

| Bro | Kêr |
| Republik Pobl Sina | Jiaxing |
| Alamagn | Pinneberg |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Quba

Quba zo ur rayon eus Azerbaidjan, e biz ar vro.
g • ka • ke Rannoù melestradurel Azerbaidjan :
| Rayonoù | Abşeron · Ağcabədi · Ağdam · Ağdaş · Ağstafa · Ağsu · Astara · Babək · Balakən · Bərdə · Beyləqan · Biləsuvar · Cəbrayıl · Cəlilabad · Culfa · Daşkəsən · Füzuli · Gədəbəy · Goranboy · Göyçay · Göygöl · Hacıqabul · İmişli · İsmayıllı · Kəlbəcər · Kəngərli · Kürdəmir · Laçın · Lənkəran · Lerik · Masallı · Neftçala · Oğuz · Ordubad · Qax · Qazax · Qəbələ · Qobustan · Quba · Qubadlı · Qusar · Saatlı · Sabirabad · Salyan · Samux · Sədərək · Siyəzən · Şabran · Şahbuz · Şamaxı · Şəki · Şəmkir · Şərur · Şuşa · Tərtər · Tovuz · Ucar · Xaçmaz · Xızı · Xocalı · Xocavənd · Yardımlı · Yevlax · Zaqatala · Zəngilan · Zərdab |
| Kêrioù | Bakı · Gəncə · Lənkəran · Mingəçevir · Naftalan · Naxçıvan · Sumqayıt · Şəki · Şirvan · Şuşa · Xankəndi · Yevlax |
# Que la fête commence

Que la fête commence (Ra grogo ar gouel e brezhoneg) zo ur film istorel gall, sevenet gant Bertrand Tavernier (diwar ur senario savet gantañ ha Jean Aurenche), hag a oa deuet er-maez d'an 23 a viz Meurzh 1975.
Troet e oa bet ar film etre ar 16 a viz Gwengolo hag an 9 a viz Du 1974, ul lodenn vras anezhañ bet enrollet e Breizh, er Mor-bihan, war Menez-Mikael-an-Are hag e Kastell Tonkedeg (Aodoù-an-Arvor) peurgetket.
Kant pevarzek munutenn e pad ar film, a c'hoarvez en XVIII$^{vet}$ kantved, da vare ar Rejañs, pa voe savet an irienn brudet-mat gant Chrysogone-Clément de Guer, anavezet ivez evel markiz Pontkalleg. Ul lodenn eus sonerezh ar film a oa bet dibabet e-touez an oberennoù bet aozet gant ar rejant Fulup II Orleañs e-unan. En dibenn e klever Gilles Servat o kanañ ar gwerz Marv Pontkalleg.

## An danvez

E kentañ palefarzh an XVIII$^{vet}$ kantved emeur hag emañ ar roue Loeiz XIV (1638 - 1715) o paouez mont da Anaon. Fiziet eo rejañs ar rouantelezh en e niz, an dug Fulup II Orleañs (1674 - 1723), da c'hortoz ma vo tizhet e oad-gour gant Loeiz XV (1710 - 1774). Padal, an dug zo ur pitaouer e-touez ar re washañ ha diskouez a ra bezañ levezonet-bras gant alioù fall an aotrou beleg Guillaume Dubois (1656 - 1723). E-keit-se, e Breizh, e klask markiz Pontkalleg ober d'an noblañs kemer an armoù evit ma vo diskaret rejant ar Rouantelezh.

## Roll ar gomedianed pennañ

* Philippe Noiret : Fulup II Orleañs (adkemeret e vo ar roll-mañ gant an aktour da-geñver Le Bossu, ur film gant Philippe de Broca (1997)),
* Jean Rochefort : an aotrou beleg Dubois,
* Jean-Pierre Marielle : Chrysogone-Clément de Guer,
* Marina Vlady : Marie-Madeleine de la Vieuville, gwreg kleiz an eilrener-rouantelezh,
* Christine Pascal : Émilie.
Kemer a reas perzh Marielle, Noiret ha Rochefort en ur film a-gevret adarre, Les Grands Ducs gant Patrice Leconte, daou vloaz warn-ugent diwezhatoc'h, e 1996.

## Goproù

Deroet e oa bet Priz Méliès d'ar film e 1975.
Un nebeud goproù a voe tapet gant Que la fête commence da-geñver lid ar Césars e 1976 :
* gwellañ aktour o c'hoari un eilroll, bet deroet da Jean Rochefort,
* gwellañ senario, bet deroet da vBertrand Tavernier ha Jean Aurenche,
* gwellañ filmaozour, bet deroet da vBertrand Tavernier,
* gwellañ kinkladur, bet deroet da bPierre Guffroy.
# Que Sera, Sera (Whatever Will Be, Will Be)

Que Sera, Sera (Whatever Will Be, Will Be) zo ur ganaouenn saoznek, savet gant Jay Livingston ha Ray Evans e 1956, ha brudet gant ar film The Man Who Knew Too Much, aozet gant Alfred Hitchcock, ma weler Doris Day o kanañ anezhi.

## Yezh an titl

Brudet eo ar ganaouenn, klasket ez eus gouzout a belec'h e teue hec'h anv, ha, zo kaeroc'h, e pe yezh e oa.
Doare ur frazenn spagoleg zo hervez ar skritur implijet gant an aozerien, Livingston hag Evans, tostik d'un doare italianek, a vefe "che sarà sarà".
Kavet eo bet ar stumm spagnolek er XVIvet kantved war ur blakenn arem e Bro-Saoz, en iliz St. Nicholas, en Thames Ditton, Surrey, er bloaz 1559.
En e stumm italianek ...

## Kanerien all

Ur bern kanerien all o deus kanet ar son-mañ, hag en o zouez:
* Connie Francis, e 1962
* P.J. Proby a gane "Whatever Will Be" e 1965
* Mary Hopkin e 1970
* Pink Martini, en o albom Sympathique, e 1997.

### E yezhoù all
#### En alamaneg

* "Was kann schöner sein"
** gant ar ganerez suis Lys Assia,
** gant Nana Mouskouri.

#### En estoneg

* "Ei me ette tea", troet gant Heldur Karmo ( "N'ouzomp ket petra'deuio"), gant Heli Lääts
** hag ivez gant Marju Länik, Parvepoisid ha tud all.

#### E galleg

* gant Line Renaud e "100 Classic French Songs", CD.
* gant Dorothée, er skinwel, e 1987 ha 1991.

#### E hungareg

* gant Zsuzsa Koncz, "Ahogy lesz, úgy lesz", komzoù gant János Bródy.

#### E poloneg

* skrid gant Ryszard Kiersnowski, kanet gant Renata Bogdanska e 1957 , gant an titl orin hag an anv polonek en e gichen, Co ma być, to będzie.

#### E spagnoleg

* gant Lolita Torres e 1965.